47 ലക്ഷം രൂപയുമായി കോടിപതിയുടെ ഭാര്യ ഓട്ടോഡ്രൈവര്ക്കൊപ്പം ഒളിച്ചോടി മധ്യപ്രദേശില് കോടിപതിയുടെ ഭാര്യ യുവാവായ കാമുകനൊപ്പം 47 ലക്ഷം രൂപയുമായി ഒളിച്ചോടി. മധ്യപ്രദേശിലെ ഇന്റോറിലാണ് തന്നെക്കാള് 13 വയസ്സ് പ്രായം കുറഞ്ഞ യുവാവിനൊപ്പം മധ്യവയസ്ക ഒളിച്ചോടിയത്. ഭര്ത്താവിന്റെ 47 ലക്ഷം രൂപയെടുത്താണ് യുവതി കാമുകനൊപ്പം കടന്നുകളഞ്ഞത്. തന്റെ ഭാര്യയെ കാണാനില്ലെന്ന് ഭര്ത്താവ് പോലീസില് പരാതി നല്കിയതോടെയാണ് സംഭവം പുറംലോകമറിഞ്ഞത്. തന്റെ 47 ലക്ഷം രൂപയും മോഷണം പോയെന്ന് ഭര്ത്താവ് പരാതി നല്കിയിരുന്നു. യുവതിയെ കാണാതായ ദിവസം തന്നെ സ്ഥലത്തെ ഓട്ടോ ഡ്രൈവറേയും കാണാതായതായി പോലീസിന് വിവരം ലഭിച്ചു. ഇതിനെത്തുടര്ന്ന് നടത്തിയ പ്രാഥമികാന്വേഷണത്തിലാണ് യുവതി ഓട്ടോ ഡ്രൈവര്ക്കൊപ്പമാണ് ഒളിച്ചോടിയത് എന്നറിഞ്ഞത്. ഈ ഓട്ടോ ഡ്രൈവര് യുവതിയെ സ്ഥിരമായി വീട്ടില് കൊണ്ടാക്കാറുണ്ടായിരുന്നു എന്ന് ഭര്ത്താവ് പോലീസിനെ അറിയിച്ചു. ഇന്റോര് പോലീസ് ഇരുവര്ക്കും വേണ്ടിയുള്ള തിരച്ചില് നടത്തി വരികയാണ്. ഖാണ്ഡ്വാ, ജാവ്റ, ഉജ്ജയില് ഭാഗത്തായിട്ടാണ് ഇവരുടെ ഫോണ് ലൊക്കേഷന് കാണിക്കുന്നത്.32 വയസ്സുകാരനായ ഇംറാന് എന്ന ഓട്ടോഡ്രൈവറാണ് യുവതിയെയും കൊണ്ട് കടന്നുകളഞ്ഞത് എന്നാണ് പോലീസിന് ലഭിച്ച പ്രാധമിക വിവരം . ഇംറാന്റെ സുഹൃത്തിന്റെ വീട്ടില് നിന്ന് പോലീസ് 33 ലക്ഷം രൂപയും കണ്ടെടുത്തു.